ರೋಗಗಳ ಜೊತೆ ದೀರ್ಘಕಾಲಿಕವಾಗಿ ಹೋರಾಡುವ ಶಕ್ತಿ ಈ ಕರಿಮೆಣಸಿನಲ್ಲಿದೆ ಈ ಕೊರೊನಾ ವೈರಸ್ ದೇಶಕ್ಕೆ ಬಂದಾಗಿನಿಂದ ರೋಗ ನಿರೋಧಕ ಶಕ್ತಿ ಹೆಚ್ಚಿಸಿಕೊಳ್ಳೋದಕ್ಕೆ ಜನ ಸಾಕಷ್ಟು ಸಾಹಸ ಪಡ್ತಾ ಇದ್ದಾರೆ. ಅದರಲ್ಲೂ ರಸಂ, ಅರಿಶಿನದ ಹಾಲು ಅಂತ ನಾನ ರೀತಿಯ ಪ್ರಯೋಗಗಳ ಮೊರೆ ಹೋಗುತ್ತಿದ್ದಾರೆ. ಅದರಲ್ಲಿ ಈ ಕರಿ ಮೆಣಸು ಕೂಡ ಒಂದು. ಈ ಹಿಂದೆ ಯಾರು ಅಷ್ಟಾಗಿ ಈ ಕರಿ ಮೆಣಸನ್ನ ಉಪಯೋಗಿಸ್ತಾ ಇರ್ಲಿಲ್ಲ. ಆದ್ರೆ ಕೊರೊನಾ ವೈರಸ್ ಗೆ ಇದರಿಂದ ಲಾಭ ಇದೆ ಅಂತ ತಿಳಿದಾಗಿನಿಂದ ಇದರ ಬಳಕೆ ಅತಿಯಾಗಿದೆ. ಹಿಂದಿನ ಆಹಾರ ಪದ್ಧತಿ ಹೇಗಿತ್ತು ಅಂದ್ರೆ ಊಟ ಬಲ್ಲವನಿಗೆ ರೋಗವಿಲ್ಲ ಎಂಬಂತಿತ್ತು. ಆದ್ರೆ ಇಂದಿನವರ ಊಟದ ಪದ್ಧತಿ ರೋಗ ಬಂದರೆ ಮೆಡಿಸನ್ ಹಿಡಿ ಎಂಬಂತಿದೆ. ಮಾಮೂಲಿ ಕೆಮ್ಮಿಗೂ ನಾವೂ ಡಾಕ್ಟರ್ ಬರೆದುಕೊಡುವ ಔಷಧಿಯ ಮೊರೆ ಹೋಗುತ್ತೇವೆ. ಅದರ ಬದಲು ಅಡುಗೆ ಮನೆಯ ಡಬ್ಬದಲ್ಲೇ ಸಿಗುವ ಕಾಳು ಮೆಣಸು, ಸ್ವಲ್ಪ ಜೇನುತುಪ್ಪ ಬೆರೆ ತಿಂದರೆ, ಅದರ ಘಾಟಿಗೆ ಕೆಮ್ಮು ತಾನಾಗೆ ತಾನೇ ಹೋಗುತ್ತೆ ಅನ್ನೋದನ್ನೇ ಮರೆತಿದ್ದೇವೆ. ಕಾಳು ಮೆಣಸು ನಿಯಮಿತವಾಗಿ ಬಳಸೋದ್ರಿಂದ ರೋಗ ನಿರೋಧಕ ಶಕ್ತಿ ಹೆಚ್ಚುತ್ತೆ. ಅಷ್ಟೇ ಅಲ್ಲ ಕರುಳಿನಲ್ಲಿ ಉತ್ತಮ ಬ್ಯಾಕ್ಟೀರಿಯಾಗಳ ಬೆಳವಣಿಗೆಯಾಗುತ್ತೆ. ಜೊತೆಗೆ ದೀರ್ಘಕಾಲದ ರೋಗಗಳ ವಿರುದ್ಧ ಹೋರಾಡಲು ಶಕ್ತಿ ತುಂಬುತ್ತೆ.